**Notă informativă**

**la proiectul Hotărârii Guvernului cu privire la aprobarea**

**Strategiei naționale de dezvoltare „Sport 2030”**

|  |
| --- |
| 1. **Denumirea autorului și, după caz, a participanților la elaborarea proiectului.** |
| Proiectul Hotărârii Guvernului cu privire la aprobarea Strategiei naționale de dezvoltare „Sport 2030” este elaborat de Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite.** |
| Proiectul Strategiei este elaborat în temeiul art.6 alin.(1) lit.a) din Legea nr.330/1999. Necesitatea elaborării proiectului Strategiei a apărut în urma ratificării Acordului de Asociere RM-UE și obținerii statutului de țară candidat, pentru aderare la Uniunea Europeană. În articolul 126 din capitolul 23 al Acordului de Asociere RM-UE se stipulează: *Părțile promovează cooperarea în domeniul activităților sportive și fizice prin intermediul schimbului de informații și de bune practici pentru a susține un stil de viață sănătos, valorile sociale și educative ale sportului și buna guvernanță în sport în cadrul societăților din UE și din Republica Moldova*.  Astfel, proiectul Strategiei definește politica Guvernului Republicii Moldova în domeniul educației fizice și al sportului.  Proiectul Strategieieste primul document de politici publice în domeniu culturii fizice și sportului, la nivel național.  În Republica Moldova, practicarea sportului constituie factorul de bază în menținerea sănătății și dezvoltării armonioase a personalității, în crearea și transmiterea de noi aptitudini și valori general-umane, în dezvoltarea capitalului uman, și formarea conștiinței și identității naționale, în promovarea aspirațiilor de integrare europeană.  Totodată, există problema privind formalitatea în practicarea sportului de masă și sportului de performanță. În acest context, există necesitatea de reactualizare a cadrului legal la exigențele și cerințele actuale.  Prin intermediul disciplinei educația fizică, în instituțiile de învățământ general, profesional-tehnic și superior se urmărește educarea și formarea la elevi și studenți a competențelor specifice, iar prin activitățile extrașcolare, desfășurate în școlile sportive, Centrul Sportiv de Pregătire a Loturilor Naționale, Comitetul Național Olimpic și Sportiv și Comitetul Paralimpic din Republica Moldova se va realiza formarea de competențelor sportive specifice și a celor de performanță.  Mediul social influențează elevii, tinerii în afara educației formale și contribuie la formarea de valori și percepții care determină comportamentul acestora. Sportul joacă un rol esențial în formarea și educarea formală și non-formală a indivizilor.  O altă circumstanță care ar determina aprobarea Strategiei este scăderea numărul populației Republicii Moldova, generată de migrația în masă. Odată cu migrarea populației active a țării, au plecat copii și tinerii, care puteau fi potențiali sportivi, antrenori sau profesori utili societății noastre.  Una din problemele de strictă actualitate este insuficiența resurselor umane specializate în domeniul educației fizice și al sportului. Lipsa cadrelor specializate de educație fizică și a antrenorilor este o problemă majoră care, generează o altă problemă, cea a calității specialiștilor din domeniu.  Republica Moldova promovează o politică de dezvoltare a sportului, racordată la politicile de dezvoltare a sportului din Europa, relevantă problemelor și nevoilor actuale ale sistemului de educație fizică și sportului, dar și ale beneficiarilor acestuia.  Astfel, în ultimii ani, în țară, se atestă o majorare a numărului de școli sportive pentru copii și tineret, ceea ce constituie o tendință de dezvoltare a sistemului sportiv. Evaluarea activității școlilor sportive pentru copii și tineret în Republica Moldova, în perioada anilor 2000 - 2021 este prezentată în Tabelul *Școli sportive pentru copii și tineret*. Comparativ cu anul 2000, numărul școlilor s-a majorat cu 24 de unități (sau cu 31,2 %). Totodată, numărul copiilor care practică sportul s-a mărit cu 8,9 mii de persoane (sau cu 30,3 %). De asemenea, numărul antrenorilor a crescut cu 430 de persoane (sau cu 59,1 %).  Actualmente, funcționează 101 școli sportive cu un contingent de 38,3 mii de copii, inclusiv 20,4 mii de copii care practică sportul în grupe de instruire la etapa de începători, 16,8 de mii de copii ce practică sportul în grupe de instruire la etapa de avansați, 0,8 mii de sportivi în grupe de instruire la etapa de măiestrie sportivă, 0,2 mii de sportivi în grupe de instruire la etapa de măiestrie sportivă superioară, 220 de candidați maeștri ai sportului, 95 de Maeștri ai Sportului, 20 de Maeștri Internaționali ai Sportului. Numărul de antrenori care activează în școlile pentru copii și tineret este de 1157 de persoane.  Proiectul Strategiei urmează să intre în vigoare la momentul publicării în Monitorul Oficial din motiv că urmează să fie aprobat Programul privind implementarea Strategiei. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Proiectul Strategiei nu are ca scop armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidențierea elementelor noi.** |
| Scopul proiectului Strategiei constă în determinarea direcțiilor strategice pentru soluționarea problemelor identificate sistematic, pentru atingerea obiectivelor de dezvoltare în domeniul educației fizice și al sportului, precum și pentru previziunea schimbărilor intervenite.   |  | | --- | | Proiectul Strategiei este în concordanță cu Strategia națională de dezvoltare ,,Moldova Europeană 2030” și Programul de guvernare ,,Moldova vremuri bune”.  Documentul ,,Moldova Europeană 2030 are ca obiectiv ,,Îmbunătățirea cadrului de politici privind dezvoltarea educației fizice și a sportului, inclusiv în domeniul sportului în masă și sportului de performanță”.  Programul ,,Moldova vremuri bune” are ca obiectiv îmbunătățirea infrastructurii sportive, accesul sportivilor cu dizabilități la infrastructura sportivă, susținerea participării sportivilor de performanță la competiții interne și internaționale, crearea parteneriatelor publice-private pentru atragerea investițiilor în dezvoltarea bazelor la nivel central și local.  În viziunea sa, proiectul Strategiei abordează probleme conexe care se regăsesc:   * În Strategia de Dezvoltare Regională 2022-2028 (funcționarea complexelor sportive multifuncționale și zone de recreere de importanță regională, organizarea anuală a cel puțin 2 evenimente sportive de importanță internațională); * Strategia de Dezvoltare ,,Educația 2030’’, pentru anii 2023-2025 (până în 2030 toate instituțiile de învățământ extrașcolar vor fi asigurate în mărime de 90% cu cadre didactice; vor fi asigurate condiții de educație, inclusiv de educație fizică pentru formarea unei generații sănătoase, non vulnerabile, cu reziliență psiho-emoțională și deprinderi de viață dezvoltate; dezvoltarea școlilor sportive,până în anul 2025, ca numărul de participanți să crească cu 3-5% anual, în special a celor din familii vulnerabile, în situații de risc și/sau a celor cu comportament deviant și a celor cu nevoi speciale), pregătirea calificată a antrenorilor.   Problemele generale în domeniul sportului indicate în proiectul Strategiei sunt următoarele:   * *situația dificilă în domeniul social-economic* care are impact negativ asupra stării de sănătate a populației și dezvoltării sistemului de educație fizică și sport; * *factorul internațional*, experiența internațională demonstrează că sportul este unul din cei mai importanți factori pentru a forma coeziunea unei națiuni, * *promovarea politicilor ineficiente la nivel sectorial* care ar împiedica dezvoltarea/modernizarea infrastructurii sportive, dezvoltarea sportului în masă și sportului de performanță, pregătirea ineficientă a cadrelor în domeniul sportului (antrenori, metodiști și savanți), finanțarea ineficientă.   **În acest context, la nivel micro-, sectorul se confruntă cu următoarele probleme:**  1.Numărul insuficient de spații sportive, raportate la numărul populație;  2.Scăderea progresivă a numărului de spații sportive închise;  3.Baza tehnico-materială precară a spațiilor publice existente destinate activităților sportive;  4.Insuficiența unei infrastructuri adecvate de practicare a sportului în mediul rural;  5.Lipsa grupurilor sanitare în sălile de sport din mediul rural;  6.Lipsa ieșirilor de rezervă în majoritatea sălilor în caz de evacuare forțată;  7.Lipsa sistemelor de securitate, alarmă anti incendiu, furtun pentru stingerea incendiului;  8.Lipsa truselor medicale și a defibrilatoarelor;  9.Lipsa condițiilor adaptate pentru sportivii nevăzători și cu probleme locomotorii.  **La nivel macro-, sectorul se confruntă cu următoarele probleme:**  1.Lipsa bazinelor de natație cel puțin, în fiecare centru raional;  2.Lipsa unui stadion național de fotbal;  3.Lipsa stadioanelor moderne polivalente cel puțin, în fiecare centru raional;  4.Lipsa pistelor ciclabile în mediul urban;  5.Lipsa unei arene naționale de atletism conforme;  6.Lipsa acută a sălilor specializate de gimnastică;  7.Numărul insuficient de zone sportive de agrement destinate tuturor, ca de exemplu; parcuri acvatice, piste de alergări și jogging în zonele forestiere, mountain bike, rollerdrom, climbing, hipism, etc.;  8. Lipsa taberelor de vară în zonele ecologice destinate practicării activităților sportive de asanare și fortificare a sănătății;  9. Lipsa centrelor de pregătire a loturilor naționale și olimpice în zonele ecologice.  **Provocările sectorului sportiv**  1.Infrastructură insuficientă: Multe stadioane, săli de sport și bazine sunt în stare deplorabilă, ceea ce afectează capacitatea sportivilor de a se antrena în condiții adecvate și sigure.  2.Finanțare limitată: Bugetul alocat sectorului sportiv este limitat, ceea ce face dificilă investiția în infrastructură modernă, programe de dezvoltare a tinerilor talente și susținerea sportivilor de performanță.  3.Lipsa investițiilor private: Sectorul privat nu investește suficient în sport, din lipsa interesului, din cauza legislației fiscale care nu-i scutește cu nimic pe antreprenori, din cauza instabilității economice și a incertitudinii situației geopolitice din zonă.  4.Deficit de cadre didactice (antrenori, profesori de educație fizică) și manageriale calificate, bine pregătite și motivate (din rândul tinerilor absolvenți de studii cu profil pedagogic) și diminuarea motivației pentru cariera în domeniul sportului.  5.Exodul sportivilor: Lipsa oportunităților și a infrastructurii adecvate îi determină pe mulți sportivi talentați să își caute șansele în străinătate, ceea ce duce la pierderea potențialului talent local.  6.Existența problemelor sociale: Anumite comunități se confruntă cu probleme precum sărăcia și lipsa accesului la educație și servicii de sănătate, ceea ce face dificilă participarea acestor persoane la activități sportive.  7.Corupția și managementul ineficient: Corupția din cadrul structurilor sportului și managementul ineficient pot duce la distribuirea necorespunzătoare a resurselor financiare și la lipsa transparenței în procesul de selecție a sportivilor și antrenorilor.  8.Promovarea insuficientă: Sportul nu este suficient de promovat în școli și localități, ceea ce face dificilă atragerea tinerilor către activități sportive și formarea unei culturi a sportului în societate.  9.Lipsa unei Metodologii de finanțare a școlilor sportive, ce duce la subfinanțarea unor instituții sau la utilizarea ineficientă și neexecutarea bugetului acordat de către alte instituții.  10.Incluziunea socială insuficient dezvoltată. Lipsa condițiilor adaptate pentru sportivii cu probleme locomotorii și slabvăzătorii. Această problemă persistă în toate sălile din țară destinate activităților fizice. Este imperios de necesar de creat condiții optime pentru toate categoriile sociale ale populației. |   **Obiectivele generale ale Strategiei sunt:**   1. *Sporirea performanțelor în domeniul educației fizice și sportului prin modernizarea și sporirea infrastructurii sportive**până în anul 2030.* Modernizarea spațiilor deschise destinate activităților sportive (terenuri sport) din instituțiile de învățământ general, profesional tehnic, superior și extrașcolar realizate prin:   -Asigurarea accesului la infrastructura sportivă în comunități și școli.  -Asigurarea accesului la infrastructura sportivă și crearea condițiilor adaptate pentru persoanele cu probleme locomotorii în sălile de sport și în ariile destinate activităților sportive și de masă;  -Dezvoltarea de centre de antrenament de înaltă performanță pentru loturile naționale;  -Alocarea resurselor pentru dezvoltarea sportului, reparații capitale și investiții capitale.   1. *Stimularea practicării activităților sportive de masă:*   -Creșterea numărului de copii și adulți care practică activităților sportive în vederea fortificării sănătății;  -Promovarea sportului în rândul copiilor și tinerilor prin programe școlare și extrașcolare;  -Creșterea gradului de participare activă a persoanelor cu dizabilități la activități sportive cu caracter permanent;  -Creșterea numărului de evenimente şi acțiuni cu caracter sportiv de masă.   1. *Creșterea calitativă a sportului de performanță.* Îmbunătățirea performanțelor sportive la nivel internațional de către sportivii moldoveni realizat prin:   -Dezvoltarea programelor de susținere al sportivilor de performanță și echipelor naționale;  -Majorarea alocațiilor bugetare pentru federațiile sportive naționale;  -Creșterea numărului sportivilor de performanță care înregistrează rezultate notorii.  -Promovarea a unui număr mare de tinere talente prin organizare de acțiuni de selecție.   1. *Sporirea calității și extinderea instrumentelor de perfecționare a specialiștilor din domeniu, realizat prin îmbunătățirea sistemului de formare continuă.* Îmbunătățirea sistemului de formare continuă va fi asigurat prin:   -Dezvoltarea de programe de instruire pentru profesorii de educație fizică, antrenori, arbitri, psihologi sportivi prin formarea profesională continuă;  -Dezvoltarea programelor de rezidențiat și asigurarea sectorului cu medici sportivi, reabilitologi, kinetoterapeuți, maseuori, dietologi și asistenți medicali;  -Dezvoltarea de programe de instruire pentru profesorii și antrenorii de sport prin formare de abilități pentru acordarea primului ajutor medical, inclusiv resuscitarea;  -Creșterea numărului de tineri specialiști.   1. *Asigurarea unei guvernări eficiente.*   -Dezvoltarea unui cadru normativ adaptat la cerințele sociale actuale și armonizat la agenda de asociere UE-RM;  -Crearea de politici pentru a asigura transparența și corectitudinea în administrarea sportului;  -Implementarea unui sistem de evaluare și monitorizare pentru a urmări progresul și a face ajustări în strategie în funcție de rezultate.  **Impactul Strategiei și implementarea acesteia.**  Proiectul Strategiei își propune un impact pe termen scurt și lung. Astfel, dezvoltarea sportului va reduce sărăcia, va îmbunătăți sănătatea populației și în consecință va avea loc diminuarea plăților de șomaj și altor plăți sociale.  De asemenea, sportul ca sistem va contribui substanțial la eficiența cercetărilor sau invențiilor și ca rezultat va genera un impuls economic.  Prin creșterea numărului persoanelor care vor practica sportul se va majora speranța de viață, se va reduce criminalitatea, va crește accesul populației la serviciile de calitate înaltă și ca rezultat va avea loc dezvoltarea durabilă a țării.  **Riscurile de implementare ale strategiei.**  Existența voinței politice la diferite niveluri privind asigurarea implementării proiectului Strategiei, ca prioritate națională;  Asigurarea financiară, metodologică, logistică etc. a implementării proiectului Strategiei;  Elaborarea unui Plan de acțiuni realist, coerent de realizare a obiectivelor proiectului Strategiei;  Elaborarea Strategiilor și a Programelor de dezvoltare a educației fizice și sportului la nivel local și instituțional, corelate cu proiectul Strategiei;  Formarea resurselor umane, experților, organizarea consultărilor privind implementarea proiectului Strategiei.  **Implementarea proiectului Strategiei, presupune valorificarea următoarele mecanisme:**  Programul și Planul de acțiuni pentru implementarea proiectului Strategiei;  Programul și Planul de acțiuni pentru implementarea proiectului Strategie, la nivel local și instituțional;  Elaborarea și aprobare unei noi Legi cu privire la educația fizică și sport și abrogarea actualei Legi nr 330/1999;  Corelarea implementării proiectului Strategiei, cu implementarea Strategiilor în alte sectoare ale economiei naționale;  Formarea resurselor umane și finanțarea adecvată privind implementarea proiectului Strategie. |
| 1. **Fundamentarea economico-financiară.** |
| Aprobarea proiectului Strategiei nu va cauza cheltuieli financiare din bugetul de stat. În urma aprobării Strategiei va fi aprobat *Planul de acțiuni de implementare a Strategiei ,,Sport 2030”*. Implementarea Planului respectiv va crea cheltuieli suplimentare de la bugetul de stat, care vor fi estimate, în urma aprobării Strategiei și elaborării Planului de implementare al acesteia. |
| 1. **Modul de încorporare a actului în cadrul normativ în vigoare.** |
| Pentru asigurarea implementării prevederilor proiectului nu este necesară modificarea cadrului normativ în vigoare. |
| 1. **Avizarea și consultarea publică a proiectului.** |
| În scopul respectării Legii nr.239/2008, proiectul Strategiei a fost plasat pe pagina web a Ministerului Educației și Cercetării, la secțiunea Transparența decizională <https://mec.gov.md/ro/content/strategia-nationala-de-dezvoltare-sportului-discutata-cadrul-unor-consultari-publice> și pe portalul guvernamental [www.particip.gov.md](http://www.particip.gov.md) |
| 1. **Constatările expertizei anticorupție.** |
| Proiectul Strategiei va fi supus expertizei anticorupție. |
| 1. **Constatările expertizei de compatibilitate cu legislația Uniunii Europene.** |
| Proiectul Strategiei nu intră în categoria actelor normative care necesită expertiză de compatibilitate cu legislația Uniunii Europene. |
| 1. **Constatările expertizei juridice.** |
| Proiectul Strategiei va fi supus expertizei juridice. |
| 1. **Constatările altor expertize.** |
| Proiectul Strategiei nu necesită alte expertize. |

**Ministru Dan Perciun**